जालसाज सन्नी प्रियदर्शी गिरोह के सोनू का मकान-जमीन होगा जब्त
जालसाजसन्नी प्रियदर्शी गैंग के गुर्गा सोनू कुमार का बिहटा में स्थित मकान जमीन जब्त होगा। प्रवर्तन निदेशालय (ईडी) ने जांच के बाद अवैध कमाई से हासिल संपत्ति की जब्ती के आदेश पर मुहर लगा दी है। आने वाले दिनों में मकान जमीन को जब्त करने की कार्रवाई होगी। अब तक गिरोह के 5 सदस्यों की अवैध संपत्ति जब्त की जा चुकी है। इसी कड़ी में एक अन्य गुर्गे चंदन के श्रीकृष्णापुरी मुहल्ले के पार्क व्यू अपार्टमेंट स्थित फ्लैट (नंबर-104) को जब्त करने की तैयारी भी चल रही है। 6 दिसंबर 2016 को ही फ्लैट खाली करने को लेकर ईडी ने फ्लैट मालिक चंदन को नोटिस दिया था। हालांकि कुछ ही दिन पहले इस फ्लैट को खाली किया गया है।
ईओयूने किया था गैंग का भंडाफोड़
वर्ष2013 में सन्नी प्रियदर्शी का गिरोह उस समय सुर्खियों में आया था, जब गैंग का भंडाफोड़ करते हुए ईओयू ने सरगना समेत 8 अपराधियों को गिरफ्तार किया था। इस गैंग ने चेक की क्लोनिंग अन्य फर्जीवाड़ा कर सरकारी खाते से 4.97 करोड़ रुपए की अवैध निकासी कर ली थी। बाद में ईओयू (आर्थिक अपराध इकाई) के प्रस्ताव पर जांच करने के बाद ईडी सरगना सन्नी के अलावा चंदन अन्य सदस्यों की 2.5 करोड़ से अधिक की संपत्ति जब्त करने की कार्रवाई शुरू की थी। अब सोनू कुमार के खिलाफ कार्रवाई के आदेश पर मुहर लग गई है।
hin_Deva hin_Deva hin_Deva hin_Deva